ddrg/super_eurlex huggingface dataset:
Ehdotus neuvoston asetukseksi (EY) lopullista viininviljelyaloista luopumista koskevan palkkion myöntämisestä viinivuosiksi 1988/89-1997/98 annetun asetuksen (ETY) N:o 1442/88 muuttamisesta /* KOM/97/0423 lopull. - CNS 97/0226 */



Virallinen lehti nro C 312 , 14/10/1997 s. 0020



Ehdotus Neuvoston asetukseksi (EY) lopullista viininviljelyaloista luopumista koskevan palkkion myöntämisestä viinivuosiksi 1988/1989-1997/1998 annetun asetuksen (ETY) N:o 1442/88 muuttamisesta (97/C 312/11) KOM(97) 423 lopull. - 97/0226(CNS) (Komission esittämä 4 päivänä syyskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että 25 000 hehtaarin rajaa, josta säädetään neuvoston asetuksen (ETY) N:o 1442/88 (1) 1 artiklan 1 kohdan toisen alakohdan a alakohdassa, ei kahden viimeksi mainitun viinivuoden osalta saavuteta sen vuoksi, että jotkut jäsenvaltiot ovat lakanneet soveltamasta järjestelyä ja jotkut ovat soveltaneet sitä vain hyvin rajoitetusti, ja Saksalle myönnetty hehtaarimäärä (50 hehtaaria) on osoittautunut liian vähäiseksi, jotta kyettäisiin toteuttamaan jako, jossa otetaan huomioon erilaisten viininviljelyalueiden tarpeet; näin ollen on aiheellista nostaa tätä hehtaarimäärää järjestelyn tavoitteiden saavuttamiseksi, ON ANTANUT TÄMÄN ASETUKSEN: 1 artikla Asetuksen (ETY) N:o 1442/88 1 artiklan 1 kohdan toisen alakohdan a alakohdassa korvataan Espanjan osalta luku "13 000" luvulla "12 050" ja korvataan Saksalle myönnetty luku "50" luvulla "1 000". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 132, 28.5.1988, s. 3, asetus sellaisena kuin se on viimeksi muutettuna asetuksella (EY) N:o 534/97 (EYVL L 83, 25.3.1997, s. 2).
/* KOM/97/0439 lopull. - CNS 97/0120 */ Muutettu ehdotus neuvoston päätökseksi tutkimus- ja koulutustoimintaa koskevasta Euroopan atomienergiayhteisön (Euratom) viidennestä puiteohjelmasta (1998-2002)



Virallinen lehti nro C 291 , 25/09/1997 s. 0016



Muutettu ehdotus neuvoston päätös tutkimus- ja koulutustoimintaa koskevasta Euroopan atomienergiayhteisön (Euratom) viidennestä puiteohjelmasta (1998-2002) (1) (97/C 291/11) (ETA:n kannalta merkityksellinen teksti) KOM(97) 439 lopull. - 97/0120(CNS) (Komission EY:n perustamissopimuksen 189 A artiklan 2 kohdan sekä Euroopan atomienergiayhteisön perustamissopimuksen 119 artiklan 2 kohdan nojalla esittämät 11 päivänä elokuuta 1997) Komissio antoi 30 päivänä elokuuta 1997 Euroopan atomienergiayhteisön tutkimus- ja koulutustoiminnan viidettä puiteohjelmaa koskevan päätösehdotuksen (ilmoitusnumero 97/C 173/12 - KOM(97) 142 lopullinen - 97/0120(CNS)). Päätösehdotuksesta puuttuvat rahoitusmäärät. Uuden käsittelyn jälkeen komission (Agenda 2000) alkuperäistä ehdotusta täydennetään seuraavasti: 1. Hakasulkeet 2 artiklan 1 kohdassa korvataan luvulla "1 467" 2. Hakasulkeet alaviitteessä 10 korvataan luvulla "326". (1) EYVL C 173, 7.6.1997, s. 30.
/* KOM/97/0433 lopull. - COD 97/0228 */ Ehdotus Euroopan parlamentin ja neuvoston päätökseksi yhteisön tullitoimintaa koskevan toimintaohjelman ("Tulli 2000") hyväksymisestä 19 päivänä joulukuuta 1996 tehdyn päätöksen muuttamisesta



Virallinen lehti nro C 310 , 10/10/1997 s. 0003



Ehdotus Euroopan parlamentin ja neuvoston päätökseksi yhteisön tullitoimintaa koskevan toimintaohjelman hyväksymisestä ("Tulli 2000") 19 päivänä joulukuuta 1996 tehdyn päätöksen muuttamisesta (97/C 310/03) KOM(97) 433 lopull. - 97/0228(COD) (Komission esittämä 4 päivänä syyskuuta 1997) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, sekä katsovat, että 1) yhteisön tullitoimintaa koskevan toimintaohjelman hyväksymisestä ("Tulli 2000") 19 päivänä joulukuuta 1996 tehdyssä Euroopan parlamentin ja neuvoston päätöksessä (1) myönnettiin, että menettelyjen ja tullitarkastusten tietokoneistaminen on tulliliiton hallinnolle ensiarvoisen tärkeä näkökohta yhtenäismarkkinoilla, 2) tässä samassa Tulli 2000 -päätöksessä velvoitetaan yhteisö ja jäsenvaltiot lisäämään ja kehittämään mahdollisimman pian tietokoneavusteisen käsittelyn käyttöönottoa mukaan lukien kaikkein nykyaikaisimpien sähköisen tietojenvaihdon tekniikoiden käyttö, tavoitteenaan, että yhteisön tullihallinnot vastaisivat toimivuudeltaan ja tehokkuudeltaan yhtä ainoaa hallintoa, 3) tullialan tietokoneistetun tietojenvaihdon hankkeet on suunniteltu rahoitettavan muun muuassa IDA-ohjelmasta, joka otettiin käyttöön 6 päivänä marraskuuta 1995 tehdyllä neuvoston päätöksellä yhteisön panoksesta hallintojen välisessä telemaattisessa tietojenvaihdossa yhteisössä (2); ohjelma on saatava päätökseen viimeistään 31 päivänä joulukuuta 1997, 4) budjettivallan käyttäjä on vuoden 1997 talousarvion hyväksymisen yhteydessä ryhmittänyt kaikki Tulli 2000 -ohjelmaan liittyvät toimet, mukaan lukien yhteisön tullitoiminnan tietokoneistamistoimet, komission talousarvion Tulli 2000 -alamomentille (B5-303). 5) näin ollen tullialan tietokoneistettujen tietojenvaihtojärjestelmien rahoitukseen sopii parhaiten Tulli 2000 -ohjelma, 6) 19 päivänä joulukuuta 1996 tehty parlamentin ja neuvoston päätös on sen johdosta muutettava, OVAT TEHNEET TÄMÄN PÄÄTÖKSEN: 1 artikla Muutetaan päätös N:o 210/97/EY seuraavasti: 1. Korvataan 18 artiklan 1 kohdan ensimmäinen alakohta seuraavasti: "Tämän ohjelman toteuttamista koskevat rahoituspuitteet 1 päivän tammikuuta 1996 ja 31 päivän joulukuuta 2000 väliseksi ajanjaksoksi vahvistetaan 85 miljoonaksi ecuksi liitteessä esitettyjen yksityiskohtaisten sääntöjen mukaan, sanotun kuitenkaan rajoittamatta toimia, joiden rahoituksesta määrätään muiden yhteisön ohjelmien yhteydessä." 2. Korvataan liite vastaavasti seuraavalla liitteellä: ">TAULUKON PAIKKA> " 2 artikla Tämä päätös osoitetaan jäsenvaltioille. (1) Päätös N:o 210/97/EY, EYVL L 33, 4.2.1997, s. 24. (2) Päätös 95/468/EY, EYVL L 269, 11.11.1995, s. 23.
Ehdotus neuvoston päätökseksi yhteisön maataloustilastojen parantamisesta tehdyn päätöksen 96/411/EY muuttamisesta /* KOM/97/0482 lopull. - CNS 97/0245 */



Virallinen lehti nro C 337 , 07/11/1997 s. 0058



Ehdotus neuvoston päätökseksi yhteisön maataloustilastojen parantamisesta tehdyn päätöksen 96/411/EY muuttamisesta (97/C 337/14) (ETA:n kannalta merkityksellinen teksti) KOM(97) 482 lopull. - 97/0245(CNS) (Komission esittämä 6 päivänä lokakuuta 1997) EUROOPAN UNIONIN NEUVOSTO, joka ottaa huomioon Euroopan yhteisöjen perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että 25 päivänä kesäkuuta 1996 tehty neuvoston päätös 96/411/EY yhteisön maataloustilastojen parantamisesta (1) säätää kertomusten toimittamisesta, toisaalta jäsenmailta komissiolle, toisaalta komissiolta Euroopan parlamentille ja neuvostolle, näiden kertomusten toimittamiselle asetetut määräajat ovat osoittautumassa liian joustamattomiksi ottaen huomioon kertynyt kokemus, ja tämän takia on tarpeen sijoittaa asetetut ajankohdat myöhemmiksi ja ottaa käyttöön joustavammat aikarajat, ON TEHNYT SEURAAVAN PÄÄTÖKSEN: 1 artikla Muutetaan päätös 96/411/EY seuraavasti: 1. korvataan 5 artiklan päiväys "31 päivänä maaliskuuta" päiväyksellä "31 päivänä heinäkuuta", 2. korvataan 11 artiklan vuosi "1997" vuodella "1999". 2 artikla Tämä päätös on osoitettu kaikille jäsenvaltioille. (1) EYVL L 162, 1.7.1996, s. 14.
/* KOM/97/0488 lopull. - CNS 97/0251 */ Ehdotus neuvoston asetukseksi (EY) 14 päivänä huhtikuuta 1997 annetulla neuvoston asetuksella (EY) N:o 701/97 perustetun energia-alan kansainvälisen yhteistyön edistämistä koskevan ohjelman (Synergy-ohjelma) voimassaolon jatkamisesta



Virallinen lehti nro C 337 , 07/11/1997 s. 0057



Ehdotus neuvoston asetukseksi (EY) neuvoston asetuksella (EY) N:o 701/97 perustetun energia-alan kansainvälisen yhteistyön edistämistä koskevan ohjelman (Synergy-ohjelma) voimassaolon jatkamisesta (97/C 337/13) (ETA:n kannalta merkityksellinen teksti) KOM(97) 488 lopull. - 97/0251(CNS) (Komission esittämä 2 päivänä lokakuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että 14 päivänä huhtikuuta 1997 annetulla neuvoston asetuksella (EY) N:o 701/97, jolla hyväksyttiin energia-alan kansainvälisen yhteistyön edistämistä koskeva ohjelma (Synergy-ohjelma) (1), ja erityisesti sen 3 artiklassa säädetään, että Synergy-ohjelman täytäntöönpano alkaa 1 päivänä tammikuuta 1997 ja päättyy 31 päivänä joulukuuta 1997, neuvoston pöytäkirjaan liitetyssä julistuksessa neuvosto ilmoittaa, että jos mainitun asetuksen 3 artiklan 3 kohdassa tarkoitetun energia-alan puiteohjelman hyväksyminen ei ole mahdollista ennen vuoden 1997 päättymistä, neuvosto päättää hyvissä ajoin Synergy-ohjelman jatkamisesta, komission tiedonannossa "Kokonaiskatsaus energiapolitiikkaan ja energia-alan toimiin" päätellään lopuksi, että yhteisön energiapolitiikan avoimuutta on pyrittävä lisäämään, ja tiedonanto onkin ensimmäinen askel energia-alan puiteohjelmaa koskevan ehdotuksen tekemiseksi, neuvoston puheenjohtajan 27 päivänä toukokuuta 1997 tekemät päätelmät tukevat komission aikomuksia jatkaa selvitysten tekemistä kaikki yhteisön energia-alan toimet käsittävän monivuotisen ohjelman määrittelemiseksi tarkoituksena tehdä perustamissopimuksiin ja toimivallan jakoon perustuvia ehdotuksia ennen vuoden 1997 päättymistä, Synergy-ohjelman on tarpeen jatkaa väliaikaisesti vuodella odoteltaessa sen sisällyttämistä uuteen energia-alan puiteohjelmaan, perustamissopimuksessa ei ole muita määräyksiä tämän asetuksen antamiseksi tarvittavista valtuuksista kuin 235 artikla, ON ANTANUT TÄMÄN ASETUKSEN: Ainoa artikla 1. Energia-alan kansainvälisen yhteistyön edistämistä koskevan, 31 päivään joulukuuta 1997 ulottuvan ohjelman (Synergy-ohjelma) hyväksymisestä annetun asetuksen (EY) N:o 701/97 säännöksiä jatketaan 1 päivästä tammikuuta 1998 alkaen vuodella 31 päivään joulukuuta 1998 asti. 2. Budjettivallan käyttäjä päättää vuoden 1998 määrärahoista taloudellisen tilanteen perusteella ja talousarvioita koskevaa kurinalaisuutta noudattaen. 3. Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 104, 22.4.1997, s. 1.
EUROOPAN YHTEISÖJEN KOMISSIO 
Bryssel, 29.09.1997 
KOM(97) 467 lopull. 
96/0195 (COD) 
KOMISSION LAUSUNTO 
EY:n perustamissopimuksen 189 b (2) (d) artiklan nojalla Euroopan parlamentin 
esittämistä muutoksista, jotka koskevat neuvoston yhteistä kantaa 
ehdotuksesta 
EUROOPAN PARLAMENTIN JA NEUVOSTON DIREKTIIVIKSI 
elintarvikkeiden ja elintarvikkeiden ainesosien valmistamisessa käytettäviä 
uuttamislmottimia koskevan jäsenvaltioiden lainsäädännön lähentämisestä annetun 
direktiivin 88/344/ETY muuttamisesta kolmannen kerran 
KOMISSION EHDOTUSTA MUUTTAVA 
EY:n perustamissopimuksen 189 a (2) artiklan nojalla 

PERUSTELUT 
Komission ehdotus Euroopan parlamentin ja neuvoston direktiiviksi elintarvikkeiden ja 
elintarvikkeiden ainesosien valmistamisessa käytettäviä uuttamislmottimia koskevan 
jäsenvaltioiden lainsäädännön lähentämisestä annetun direktiivin 88/344/ETY 
muuttamisesta kolmannen kerran hyväksyttiin Euroopan parlamentin ensimmäisessä 
käsittelyssä sellaisenaan ilman keskustelua. 
Parlamentin ympäristö-, terveys- ja kuluttajansuojavaliokunta ehdotti myöhemmin 
kuitenkin kolmea samankaltaista tarkistusta toista käsittelyä silmällä pitäen ja sisällytti ne 
johdanto-osan uuteen 3 a kappaleeseen. 
Kyseinen johdanto-osan kappale koskee ehdotetun uuden liuottimen erityiskäyttöä, 
liuottimen enimmäisjäämiä elintarvikkeissa (0,02 mg/kg) sekä sitä, että säädettyjä 
vaatimuksia noudatettaessa liuottimella ei ole vaikutusta maapallon ilmakehän 
lämpenemiseen. 
Tutkittuaan yhteisen kannan1 toisessa käsittelyssä komissio hyväksyi parlamentin 
tarkistuksen. 
Komissio päätti muuttaa edellä mainittua ehdotustaan EY:n perustamissopimuksen 189 a 
artiklan 2 kohdan mukaisesti. 
Tämä päätös on otettu huomioon muutetun ehdotuksen tekstissä. 
1 EYVLN:oC 157,24.5.1997 
MUUTETTU EHDOTUS 
Euroopan parlamentin ja neuvoston direktiiviksi elintarvikkeiden ja 
elintarvikkeiden ainesosien valmistamisessa käytettäviä uuttamisliuottimia koskevan 
jäsenvaltioiden lainsäädännön lähentämisestä annetun direktiivin 88/344/ETY 
muuttamisesta kolmannen kerran 
Yhteinen kanta Muutettu ehdotus 
JOHDANTO-OSAN VIITTEET JOHDANTO-OSAN VIITTEET 
tieteen kehityksen myötä 
uusi johdanto-osan 3 a kappale tieteen kehityksen myötä 
tätä uutta liuotinta eli 1,1,1,2,-
tetrafluorietaania käytetään yksinomaan 
aromiaineiden uuttamiseen, ja jäämien 
enimmäismäärä elintarvikkeissa on 0,02 
mg/kg; näitä jäämiä lukuun ottamatta 
liuottimen talteenotto on täydellinen, joten 
sen käyttö ei näissä olosuhteissa vaikuta 
maapallon ilmakehän lämpenemiseen; 
tekniikan ja tieteen kehityksen huomioon tekniikan ja tieteen kehityksen huomioon 
ottamiseksi tarvittavat muutokset ottamiseksi tarvittavat muutokset 

ISSN 1024-4492 
KOM(97) 467 lopullinen 
ASIAKIRJAT 
FI 03 10 14 
Luettelonumero : CB-CO-97-481-FI-C 
ISBN 92-78-24957-2 
Euroopan yhteisöjen virallisten julkaisujen toimisto 
L-2985 Luxemburg 
H
Ehdotus neuvoston asetukseksi (EY) naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta /* KOM/97/0461 lopull. - CNS 97/0240 */



Virallinen lehti nro C 338 , 08/11/1997 s. 0014



Ehdotus neuvoston asetukseksi (EY) naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta (97/C 338/11) KOM(97) 461 lopull. - 97/0240(CNS) (Komission esittämä 23 päivänä syyskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (ETY) N:o 2222/96 (2), 4 i artiklassa otetaan käyttöön vasikoiden aikaistetusta markkinoille saattamisesta myönnettävä palkkio; enintään 120 kilogrammaa painavista ruhoista saatavan lihan epätavallisesta tarjontamuodosta johtuvien korkeampien kustannusten huomioon ottamiseksi komissio eritteli palkkion määrän väliaikaisesti, ja näyttää tarkoituksenmukaiselta antaa komissiolle lupa päättää tämän erittelyn mahdollisesta jatkamisesta aikaistetusta markkinoille saattamisesta myönnettävän palkkion soveltamisen loppuun asti, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 805/68 4 i artiklan 5 kohdan neljäs luetelmakohta seuraavasti: "- vahvistaa aikaistetusta markkinoille saattamisesta maksettavan palkkion määrän tai tarvittaessa määrät siten, että vasikoita teurastetaan riittävä määrä markkinoiden tarpeet huomioon ottaen." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 148, 28.6.1968, s. 24. (2) EYVL L 296, 18.11.1996, s. 50.
Ehdotus neuvoston asetukseksi (EY) tavallisen vehnän, rukiin, ohran, maissin ja durumvehnän vakiolaaduista annetun asetuksen (ETY) N:o 2731/75 muuttamisesta /* KOM/97/0463 lopull. - CNS 97/0241 */



Virallinen lehti nro C 337 , 07/11/1997 s. 0051



Ehdotus neuvoston asetukseksi (EY) tavallisen vehnän, rukiin, ohran, maissin ja durumvehnän vakiolaaduista annetun asetuksen (ETY) N:o 2731/75 muuttamisesta (97/C 337/10) KOM(97) 463 lopull. - 97/0241(CNS) (Komission esittämä 25 päivänä syyskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon Euroopan parlamentin lausunnon, ottaa huomioon komission ehdotuksen, sekä katsoo, että neuvoston asetuksen (ETY) N:o 2731/75 (1) liitteessä säädetään, että 2,2 millimetrin seulan läpäisseitä ohranjyviä pidetään kuivettuneina jyvinä, ja koska ne eivät ole moitteettoman laatuista perusviljaa, niitä ei hyväksytä interventioon, Suomessa ja Ruotsissa viljellyt ohralajikkeet tuottavat ilmastollisista syistä pienempiä jyviä kuin muualla Euroopan unionissa viljellyt ohrat; kyseinen ohra on kuitenkin hyvälaatuista; tilanteen huomioon ottamiseksi komissio on säätänyt Itävallan, Suomen ja Ruotsin liittymisasiakirjan 149 artiklan perusteella väliaikaisen poikkeuksen Suomessa ja Ruotsissa interventioon ostettavien ohranjyvien vähimmäiskokovaatimuksesta; tämän oikeusperustan voimassaolo päättyy 31 päivänä joulukuuta 1997, interventioon ostamisesta koituvan tuen jatkumiseksi näiden kahden maan viljelijöiden osalta olisi säädettävä mahdollisuudesta poiketa kuivettuneita jyviä koskevasta määritelmästä, ja sen vuoksi olisi muutettava asetus (ETY) N:o 2731/75, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2731/75 seuraavasti: Täydennetään 6 artiklan a alakohta seuraavasti: "Ohraa koskevaan interventioelinten haltuunottoon voidaan Suomessa ja Ruotsissa kuitenkin säätää poikkeus kuivettuneita ohranjyviä koskevasta määritelmästä neuvoston asetuksen (ETY) N:o 1766/92 23 artiklassa säädettyä menettelyä noudattaen." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 281, 29.10.1975, s. 22, asetus sellaisena kuin se on viimeksi muutettuna asetuksella (ETY) N:o 2054/93 (EYVL L 187, 29.7.1993, s. 6).
Ehdotus neuvoston asetukseksi (EY) tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 muuttamisesta /* KOM/97/0459 lopull. - CNS 97/0237 */



Virallinen lehti nro C 337 , 07/11/1997 s. 0036



Ehdotus neuvoston asetukseksi (EY) tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 muuttamisesta (97/C 337/07) (ETA:n kannalta merkityksellinen teksti) KOM(97) 459 lopull. - 97/0237(CNS) (Komission esittämä 19 päivänä syyskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että neuvoston asetuksen (ETY) N:o 3760/92 (1) 2 artiklan mukaisesti yhteisen kalastuspolitiikan yleisenä tavoitteena on elollisten merellisten luonnonvarojen suojelu ja säilyttäminen, kansainvälinen Atlantin tonnikalojen suojelukomissio (ICCAT) hyväksyi San Sebastianissa Espanjassa 22-29 päivänä marraskuuta 1996 pidetyssä kymmenennessä ylimääräisessä kokouksessaan kaksi suositusta, jotka koskivat tonnikalan kalastusta Välimerellä; ICCAT on myös suositellut tiettyjä erityissääntöjä tonnikalan vähimmäiskoosta; kaikki nämä suositukset perustuvat tieteellisille lausunnoille, yhteisön kansainvälisten velvollisuuksien perusteella ja erityisesti ottaen huomioon yhteisön tuleva liittyminen ICCAT:iin on tarkoituksenmukaista panna täytäntöön kyseiset suositukset, jotta vältetään liiallinen paine tonnikalan kalastuksessa, ja neuvoston asetus (EY) N:o 1626/94 (2) olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 1626/94 seuraavasti: 1. Lisätään seuraava 3 a artikla 3 artiklan jälkeen: "3 a artikla 1. Tonnikalan kalastus kurenuotalla kielletään 1 päivästä elokuuta 31 päivään elokuuta. 2. Lentoalusten ja helikoptereiden käyttö kielletään tonnikalan kalastuksen tukena 1 päivästä kesäkuuta 30 päivään kesäkuuta." 2. Korvataan liitteen IV vastaavat kohdat seuraavasti: ">TAULUKON PAIKKA> " Aiempi alaviite (**) numeroidaan uudestaan (***). 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 389, 31.12.1992, s. 1. (2) EYVL L 171, 6.7.1994, s. 1.
/* KOM/97/0489 lopull. - CNS 97/0262 */ Ehdotus neuvoston asetukseksi (EY) Euroopan rasismin ja muukalaisvihan seurantakeskuksen perustamisesta 2 päivänä kesäkuuta 1997 annetun neuvoston asetuksen (EY) N:o 1035/97 muuttamisesta



Virallinen lehti nro C 335 , 06/11/1997 s. 0019



Ehdotus neuvoston asetukseksi (EY) Euroopan rasismin ja muukalaisvihan seurantakeskuksen perustamisesta 2 päivänä kesäkuuta 1997 annetun neuvoston asetuksen (EY) N:o 1035/97 muuttamisesta (97/C 335/19) (ETA:n kannalta merkityksellinen teksti) KOM(97) 489 lopull. - 97/0262(CNS) (Komission esittämä 7 päivänä lokakuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 ja 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että neuvosto antoi Euroopan rasismin ja muukalaisvihan seurantakeskuksen (jäljempänä "keskus") perustamisesta 2 päivänä kesäkuuta 1997 asetuksen (EY) N:o 1035/97 (1), olisi yhdenmukaistettava yhteisön hajautettujen erillisvirastojen varainhoitoa koskevat säännökset, ja on suotavaa, että vastuuvapauden myöntämistä koskeva toimivalta annetaan hallintoneuvoston suosituksesta Euroopan parlamentille, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1035/97 12 artiklan 11 kohta seuraavasti: "11) Euroopan parlamentti myöntää hallintoneuvoston suosituksesta johtajalle talousarvion toteuttamista koskevan vastuuvapauden." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 151, 10.6.1997, s. 1.
/* KOM/97/0489 lopull. - CNS 97/0261 */ Ehdotus neuvoston asetukseksi (EY) Euroopan unionin elinten käännöskeskuksen perustamisesta 28 päivänä marraskuuta 1994 annetun neuvoston asetuksen (EY) N:o 2965/94 muuttamisesta



Virallinen lehti nro C 335 , 06/11/1997 s. 0019



Ehdotus neuvoston asetukseksi (EY) Euroopan unionin elinten käännöskeskuksen perustamisesta 28 päivänä marraskuuta 1994 annetun neuvoston asetuksen (EY) N:o 2965/94 muuttamisesta (97/C 335/18) (ETA:n kannalta merkityksellinen teksti) KOM(97) 489 lopull. - 97/0261(CNS) (Komission esittämä 7 päivänä lokakuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että neuvosto antoi Euroopan unionin elinten käännöskeskuksen (jäljempänä "keskus" perustamisesta 28 päivänä marraskuuta 1994 asetuksen (EY) N:o 2965/94 (1), olisi yhdenmukaistettava yhteisön hajautettujen erillisvirastojen varainhoitoa koskevat säännökset, ja on suotavaa, että vastuuvapauden myöntämistä koskeva toimivalta annetaan hallintoneuvoston suosituksesta Euroopan parlamentille, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2965/94 14 artiklan 4 kohta seuraavasti: "Euroopan parlamentti myöntää hallintoneuvoston suosituksesta keskuksen johtajalle talousarvion toteuttamista koskevan vastuuvapauden." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 314, 7.12.1994, s. 1; asetus sellaisena kuin se on viimeksi muutettuna asetuksella (EY) N:o 2610/95 (EYVL L 268, 10.11.1995, s. 1).